Príloha č. 3 Návrh Zmluvy o dielo

**Zmluva o dielo**

**č. ../2019/OSaP**

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov v spojení s ust. § 3 ods. 4 zák. č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

medzi

**ZMLUVNÉ STRANY:**

**Objednávateľ: Trnavský samosprávny kraj**

Zastúpený: Mgr. Jozef Viskupič, predseda TTSK

Sídlo: Starohájska 10, 917 01 Trnava

IČO: 37836901

DIČ: 2021628367

Bankové spojenie: Štátna pokladnica

Číslo bežného účtu IBAN: SK18 8180 0000 0070 0050 1106

(ďalej len ,,Objednávateľ”)

a

**Zhotoviteľ:**

Zastúpený:

Sídlo:

IČO:

DIČ:

IČ DPH:

Bankové spojenie:

Číslo účtu (IBAN):

Zapísaný v

(ďalej len ,,Zhotoviteľ”)

(ďalej spolu Objednávateľ a Zhotoviteľ aj ako „**zmluvné strany**“)

**Čl. I.**

**Predmet zmluvy**

1. Zmluva o dielo (ďalej len „zmluva“) sa uzatvára na základe výsledkov verejného obstarávania. Objednávateľ – verejný obstarávateľ postupoval pri obstaraní predmetu zmluvy s názvom: **„Štúdia realizovateľnosti: Cesta II/426 v úseku od križovatky ciest II/426 a III/1127 smer Skalica“** podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, ktorého úspešným uchádzačom sa stal Zhotoviteľ.
2. Predmetom tejto zmluvy je záväzok Zhotoviteľa vypracovať pre Objednávateľa dielo **„Štúdia realizovateľnosti: Cesta II/426 v úseku od križovatky ciest II/426 a III/1127 smer Skalica“** (ďalej len „dielo“, resp. „štúdia“) podľa špecifikácie a v rozsahu podľa Prílohy č. 1 – Opis predmetu zmluvy. Objednávateľ sa zaväzuje vykonané dielo od Zhotoviteľa prevziať a zaplatiť Zhotoviteľovi dohodnutú cenu špecifikovanú v článku IV. tejto zmluvy.

**Čl. II.**

Termín, spôsob plnenia a miesto dodania diela

1. Zhotoviteľ sa zaväzuje zhotoviť dielo riadne a včas, v rozsahu podľa článku I. a Prílohy č. 1 tejto zmluvy, v súlade so súťažnými podkladmi a s jeho ponukou predloženou v rámci verejného obstarávania uvedeného v článku I. tejto zmluvy.
2. Záväzok Zhotoviteľa je splnený riadnym vypracovaním a odovzdaním diela v rozsahu podľa článku I. a Prílohy č. 1 zo strany Zhotoviteľa Objednávateľovi. Podpísaním Protokolu o odovzdaní a prevzatí diela, ktorý podpíšu v deň odovzdania a prevzatia diela obidve zmluvné strany sa potvrdzuje reálne odovzdanie plnenia po technickej stránke v dohodnutom čase a počte rovnopisov. Protokol o odovzdaní a prevzatí bude minimálne obsahovať' údaje o Objednávateľovi a Zhotoviteľovi, opis a špecifikáciu odovzdaného diela, prípadne prílohy podľa uváženia Zhotoviteľa, pričom protokol musí jasne preukázať, že dielo bolo zhotovené a dodané podľa požiadaviek tejto zmluvy a jej príloh. Vzhľadom na charakter plnenia plynie Objednávateľovi 7-dňová lehota od technického prevzatia plnenia, počas ktorej Objednávateľ skontroluje, či je plnenie vypracované riadne, v stanovenom rozsahu a štruktúre. Po uplynutí tejto lehoty Objednávateľ písomne potvrdí, že plnenie spĺňa všetky dohodnuté požiadavky podľa tejto zmluvy a jej príloh a takéto Potvrdenie (ďalej tiež „Potvrdenie“) zašle na adresu Zhotoviteľa v dohodnutom počte rovnopisov, ktorý svojím podpisom taktiež potvrdí odovzdanie riadne vykonaného plnenia. V prípade, že Objednávateľ nezašle podpísané Potvrdenie na adresu Zhotoviteľa a zároveň neupozorní na vadu plnenia, má sa za to, že plnenie bolo zhotovené riadne a včas.
3. Ak Objednávateľ pri preberaní, prípadne pri jeho kontrole v rámci 7-dňovej lehoty od prevzatia plnenia zistí, že plnenie má vady, plnenie neprevezme, resp. vráti Zhotoviteľovi a spíše so Zhotoviteľom Zápis o zistených vadách (ďalej tiež „Zápis“), ako aj o spôsobe a termíne ich odstránenia. Zhotoviteľ má potom povinnosť odovzdať plnenie bezodkladne po odstránení zistených vád, najneskôr v termíne určenom v Zápise. Následne po odstránení vád Zhotoviteľom Objednávateľ postupuje pri vystavovaní Potvrdenia analogicky podľa bodu 2 tohto článku.
4. Objednávateľ má právo sa k obsahu protokolu vyjadriť a požadovať' úpravy a/alebo doplnenia. Zhotoviteľ je povinný všetky úpravy a/alebo doplnenia do protokolu doplniť.
5. **Za Objednávateľa prevezme dielo** Ing. Miroslav Knap – riaditeľ odboru stratégií a projektov, tel. 0918/ 62 06 00, e-mail: [knap.miroslav@trnava-vuc.sk](mailto:knap.miroslav@trnava-vuc.sk).

**Za Zhotoviteľa dielo odovzdá**:

1. Zhotoviteľ sa zaväzuje, že vypracuje a dodá dielo v nasledovnom termíne: **do 45 kalendárnych dní odo dňa nadobudnutia účinnosti tejto zmluvy o dielo**.
2. Miesto dodania diela: Trnavský samosprávny kraj, Starohájska 10, 917 01 Trnava.
3. Odovzdaním diela a jeho prevzatím prechádza na Objednávateľa k dielu vlastnícke právo, pričom s ním môže voľne disponovať.
4. V prípade, že dielo zhotovené podľa tejto zmluvy je dielom v zmysle zákona č. 185/2015 Z. z.

Autorský zákon v znení neskorších predpisov poskytuje týmto Zhotoviteľ Objednávateľovi licenciu na  použitie tohto diela pre potreby podľa tejto zmluvy, a to najmä, nie však výlučne, na:

(a)    verejné rozširovanie originálu diela alebo rozmnoženiny diela,

(b)    sprístupňovanie diela tretím osobám,

(c)    vyhotovenie rozmnoženiny diela,

(d)    úpravy diela,

**(e)**    zmeny diela

1. Zhotoviteľ udeľuje túto licenciu ako výhradnú s neobmedzeným rozsahom na neobmedzený čas a bezodplatne. Okamihom úhrady ceny diela podľa článku V tejto zmluvy je objednávateľ oprávnený nakladať s dielom v rozsahu udelenej licencie.

1. Objednávateľ je oprávnený udeliť tretej osobe súhlas na použitie diela v rozsahu udelenej licencie (sublicencia).

**Čl. III.**

Práva a povinnosti zmluvných strán

1. Zhotoviteľ je povinný postupovať pri plnení tejto zmluvy s maximálnou odbornou starostlivosťou a pozornosťou a v súlade so všeobecne záväznými právnymi predpismi, súťažnými podkladmi a pokynmi Objednávateľa. Zhotoviteľ je povinný oznámiť Objednávateľovi všetky okolnosti, ktoré zistil pri plnení predmetu zmluvy a ktoré môžu mať vplyv na zmenu pokynov Objednávateľa. Od pokynov Objednávateľa sa Zhotoviteľ môže bez predchádzajúceho súhlasu odchýliť len ak je to naliehavo nevyhnutné v záujme Objednávateľa a ak Zhotoviteľ nemôže včas dostať jeho súhlas.
2. Objednávateľ sa zaväzuje včas odovzdať Zhotoviteľovi všetky písomnosti a informácie, ktoré vyplynú z plnenia predmetu zmluvy a informovať ho o všetkých skutočnostiach, ktoré majú vplyv na plnenie predmetu zmluvy.
3. V záujme riadneho splnenia predmetu tejto zmluvy sa Objednávateľ zaväzuje poskytnúť Zhotoviteľovi na jeho žiadosť potrebnú súčinnosť.
4. Zhotoviteľ vyhlasuje, že disponuje takými kapacitami a odbornými znalosťami, ktoré sú na plnenie predmetu zmluvy potrebné.
5. Zhotoviteľ je povinný chrániť práva a oprávnené záujmy Objednávateľa, a konať v záujme a v prospech Objednávateľa.
6. Zhotoviteľ zaručuje úplnosť, kvalitu a komplexnosť spracovania diela pre požadovaný účel v zmysle článku I. a Prílohy č. 1 tejto zmluvy.
7. Zhotoviteľ postupuje pri plnení tejto zmluvy vo vlastnom mene a na vlastnú zodpovednosť.
8. Zhotoviteľ je povinný informovať Objednávateľa o postupe prác na jeho požiadanie a odovzdať mu všetky údaje a vyjadrenia ním získané počas spracovania diela.
9. Zhotoviteľ vyhlasuje, že je oprávnený vykonávať činnosť v zmysle článku I. tejto zmluvy a je pre ňu v plnom rozsahu kvalifikovaný.
10. Zhotoviteľ sa zaväzuje počas celej doby vykonávania diela dodržiavať všetky platné všeobecne záväzné právne predpisy, všeobecne záväzné nariadenia, platné STN, EN a iné technické predpisy oprávňujúce a súvisiace s vykonaním diela.
11. Zhotoviteľ vyhlasuje, že v čase podpisu zmluvy má splnené povinnosti, ktoré mu vyplývajú zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov. V prípade, ak sa budú na strane Zhotoviteľa ako zmluvnej strany podieľať viaceré subjekty, podmienku podľa predchádzajúcej vety musia splniť všetky subjekty.
12. Zhotoviteľ sa zaväzuje strpieť výkon kontroly/auditu súvisiaceho s dodávaným tovarom, prácami a službami kedykoľvek počas platnosti a účinnosti zmluvy, a to oprávnenými osobami a poskytnúť im všetku potrebnú súčinnosť. Oprávnené osoby na výkon kontroly/auditu sú najmä:

a) Ministerstvo pôdohospodárstva a rozvoja vidieka Slovenskej republiky a ním poverené osoby,

b) Ministerstvo financií Slovenskej republiky a ním poverené osoby,

c) Úrad vládneho auditu,

d) Protimonopolný úrad Slovenskej republiky,

e) Kontrolné orgány Európskej únie,

f) Výbor pre vnútorný audit a vládny audit;

g) Najvyšší kontrolný úrad Slovenskej republiky;

h) Splnomocnení zástupcovia Európskej Komisie a Európskeho dvora audítorov.

1. Zhotoviteľ vypracuje dielo v zmysle ustanovení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a jeho vykonávacích vyhlášok.

**Čl. IV.**

**Cena a platobné podmienky**

1. Cena za dielo bola stanovená na základe výsledkov verejného obstarávania uvedeného v článku I. tejto zmluvy nasledovne:

Cena bez DPH -EUR

DPH 20% -EUR

Cena celkom vrátane DPH -EUR

(slovom ......................eur)

Uvedená cena je konečná a zahŕňa všetky náklady, ktoré Zhotoviteľovi vzniknú s plnením predmetu tejto zmluvy.

1. Zhotoviteľ je oprávnený vystaviť faktúru po protokolárnom odovzdaní a prevzatí plnenia, ako aj po vystavení a doručení Potvrdenia v zmysle čl. II ods. 2 tejto zmluvy podpísaného oboma zmluvnými stranami. Originálny Protokol o odovzdaní a prevzatí plnenia spoločne s originálnym Potvrdením budú zároveň neoddeliteľnou súčasťou všetkých faktúr. Lehota splatnosti faktúr je 30 dní od dňa ich doručenia Objednávateľovi.
2. Objednávateľ uhradí cenu za dielo podľa bodu 1. tohto článku za riadne a včas zhotovené dielo podľa článku I. a Prílohy č.1 tejto zmluvy prevodom finančných prostriedkov na účet Zhotoviteľa uvedený v záhlaví tejto zmluvy na základe vystavenej faktúry.
3. Faktúra vyhotovená v 4 exemplároch musí obsahovať náležitosti v zmysle platnej legislatívy upravujúcej náležitosti účtovných a daňových dokladov.
4. Objednávateľ vykoná pred úhradou faktúry jej vecnú a formálnu kontrolu, vrátane jej príloh. V prípade, že faktúra bude neúplná alebo bude obsahovať nesprávne údaje alebo nebude obsahovať náležitosti vyžadované právnymi predpismi alebo náležitosti deklarované v tejto zmluve, Objednávateľ vráti faktúru Zhotoviteľovi na opravu resp. prepracovanie. Zhotoviteľ je povinný predložiť novú faktúru; v tomto prípade sa lehota splatnosti faktúry bude odvíjať od termínu predloženia novej faktúry. Pre účely tejto zmluvy sa za deň úhrady považuje deň odoslania príslušnej peňažnej sumy (ceny diela) v zmysle faktúry vystavenej v súlade s bodom 2 tohto článku z účtu Objednávateľa na účet Zhotoviteľa.

**Čl. V.**

**Podklady a spolupôsobenie Objednávateľa a Zhotoviteľa**

1. Objednávateľ aj Zhotoviteľ určili zodpovedných pracovníkov, s ktorými budú prejednávané požiadavky vyplývajúce z predmetu tejto zmluvy nasledovne:

**Zodpovedný pracovník za Objednávateľa:**

**Zodpovedný pracovník za Zhotoviteľa:**

**Čl. VI.**

**Zodpovednosť za vady, záruka**

1. Ak Objednávateľ zistí, že Zhotoviteľ vykonáva dielo v rozpore so svojimi povinnosťami, je Objednávateľ oprávnený dožadovať sa toho, aby Zhotoviteľ odstránil vady vzniknuté vadným vykonávaním a dielo vykonával riadnym spôsobom. Ak tak Zhotoviteľ diela neurobí ani v primeranej lehote mu na to poskytnutej a postup Zhotoviteľa by viedol nepochybne k podstatnému porušeniu zmluvy, je Objednávateľ oprávnený odstúpiť od zmluvy.
2. Zhotoviteľ zodpovedá za splnenie predmetu zmluvy riadne a včas, s maximálnou odbornou starostlivosťou a pozornosťou a v súlade s touto zmluvou.
3. Zhotoviteľ nezodpovedá za vady, ktoré boli spôsobené použitím podkladov prevzatých od Objednávateľa, ak Zhotoviteľ ani pri vynaložení všetkej odbornej starostlivosti nemohol zistiť ich nesprávnosť alebo nevhodnosť, prípadne na ňu písomne upozornil Objednávateľa a ten na ich použití trval.
4. Prípadnú reklamáciu vady diela je Objednávateľ povinný uplatniť bezodkladne po zistení vady, v písomnej forme do rúk Zhotoviteľa. Zhotoviteľ sa zaväzuje po uplatnení reklamácie Objednávateľa reklamovanú vadu bezodplatne odstrániť v lehote do 15 dní od jej uplatnenia Objednávateľom.
5. V prípade, že vady diela nemožno odstrániť alebo neboli odstránené ani v stanovenej lehote, je Objednávateľ oprávnený odstúpiť od zmluvy.
6. Zhotoviteľ zodpovedá Objednávateľovi i za škodu, ktorú spôsobí porušením svojich povinností vyplývajúcich mu z tejto zmluvy alebo zo všeobecne záväzných právnych predpisov.
7. Záručná doba na dielo ako celok je dva roky a začína plynúť odo dňa odovzdania častí plnenia bez vád Objednávateľovi a neplynie v čase odstraňovania vád zo strany Zhotoviteľa.

**Čl. VII.**

**Sankcie a odstúpenie od zmluvy**

1. V prípade omeškania Objednávateľa s peňažným plnením môže Zhotoviteľ žiadať úroky z omeškania v zmysle príslušných právnych predpisov.
2. V prípade omeškania Zhotoviteľa s odovzdaním plnenia v zmysle článku II. má Objednávateľ nárok na zmluvnú pokutu vo výške 0,5 % zo zmluvne dohodnutej ceny s DPH, a to za každý deň omeškania.
3. V prípade, že Zhotoviteľ neodstráni vady diela v dohodnutej lehote, Objednávateľ má nárok na zmluvnú pokutu vo výške 0,5 % z celkovej zmluvnej ceny s DPH, a to za každý deň omeškania.
4. Zaplatením zmluvnej pokuty nie je dotknuté právo Objednávateľa na náhradu škody. Toto neplatí v prípade, že Zhotoviteľ nesplní svoj záväzok z dôvodu spôsobeného na strane Objednávateľa.
5. Objednávateľ je oprávnený zmluvnú pokutu vyfakturovať okamžite ako mu vznikne podľa tejto zmluvy na ňu nárok, splatnosť faktúr je 30 dní od ich doručenia Zhotoviteľovi.
6. Každá zo zmluvných strán je oprávnená od tejto zmluvy odstúpiť v prípade jej závažného alebo opakovaného porušenia druhou zmluvnou stranou, pričom za podstatné porušenie zmluvy zo strany Zhotoviteľa sa považuje:

* nevykonanie dohodnutého predmetu plnenia v zmysle tejto zmluvy a jej príloh,
* nevykonanie diela, resp. jednotlivých častí riadne a včas,
* neodstránenie vád diela v stanovenej lehote na základe reklamácie Objednávateľa,
* nedodržanie termínu plnenia.

1. Odstúpenie od zmluvy musí byť uskutočnené písomne a je účinné dňom jeho doručenia druhej zmluvnej strane.

**Čl. VIII.**

**Záverečné ustanovenia**

1. Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.
2. Zmeny tejto zmluvy možno uskutočňovať len písomnými dodatkami podpísanými oboma zmluvnými stranami.
3. Neoddeliteľnou súčasťou tejto zmluvy je:

Príloha č. 1 - Opis predmetu zmluvy

Príloha č. 2 - Cenová ponuka zhotoviteľa

1. Zmluva je vyhotovená v piatich rovnopisoch, tri rovnopisy sú určené pre Objednávateľa a dva rovnopisy pre Zhotoviteľa.
2. Práva a povinnosti zmluvných strán, ktoré nie sú upravené v tejto zmluve, sa riadia príslušnými ustanoveniami zákona č. 513/1991 Zb. Obchodný zákonník v znení neskorších zmien a ustanoveniami ostatných všeobecne záväzných právnych predpisov platných na území SR.
3. Zmluvné strany si zmluvu prečítali, jej obsahu porozumeli a prehlasujú, že zmluvu uzavreli slobodne, vážne, zrozumiteľne , čo svojimi podpismi potvrdzujú.

V ..........., dňa: ..................... V Trnave, dňa: .....................

...................................................... ......................................................

Mgr. Jozef Viskupič

predseda TTSK

Príloha č. 2

**CENOVÁ PONUKA**

Predmet obstarávania: **„*Štúdia realizovateľnosti: Cesta II/426 v úseku od križovatky ciest II/426 a III/1127 smer Skalica“***

**Identifikačné údaje uchádzača:**

Názov:

Adresa:

IČO:

Telefón:

E-mail:

|  |  |  |  |
| --- | --- | --- | --- |
| **Popis** | **Cena v EUR bez DPH** | **DPH 20%** | **Cena v EUR s DPH** |
| ***Štúdia realizovateľnosti: Cesta II/426 v úseku od križovatky ciest II/426 a III/1127 smer Skalica*** |  |  |  |

Uchádzač je/nie\* je platca DPH

\*nehodiace sa prečiarknite

V ........................, dňa ........................

..................................................................

podpis a pečiatka štatutárneho zástupcu

Príloha č. 4

**Č E S T N É V Y H L Á S E N I E**

v zmysle § 32 ods. 2 písm. f) zákona 343/2015 Z. z. o verejnom obstarávaní a o zmene a doplnení

Názov zákazky:

***„Štúdia realizovateľnosti: Cesta II/426 v úseku od križovatky ciest II/426 a III/1127 smer Skalica“***

(doplní uchádzač)

Uchádzač .....................................................(Obchodné meno a sídlo),

týmto čestne vyhlasujem, že ku dňu lehoty na predkladanie ponúk spĺňam podmienku účasti v zmysle § 32 ods. 1 písm. f) zákona 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov – „nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu“.

V ............................, dňa .....................

.............................................................

podpis a pečiatka uchádzač

(v súlade so zápisom v obchodnom registri, resp. v živnostenskom registri)